Umjereno jak potres zatresao je u petak oko 22:30 veći dio Dalmacije. Prema prvim procjenama radi se o potresu jakosti 4,6 prema Richteru, a epicentar je bio 3 kilometra od Imotskog. Podrhtavanje se najjače osjetilo diljem Zagore, ali i na obali, posebno na potezu od Makarske do Splita.

Prema trenutno raspoloživim informacijama, potres nije prouzročio nikakvu materijalnu štetu.

Iz Europsko-mediteranskog seizmološkog centra naknadno su smanjili procijenjenu jačinu potresa sa 4,6 na 4,2 po Richteru.